REGOLAMENT TAL-KUMMISSJONI (KE) Nru 932/2007
tat-3 ta’ Awwissu 2007
li jemenda r-Regolament (KE) Nru 2375/2002 dwar is-subkwota II għall-qamħ komuni impurtat mill-Kanada
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1784/2003 tad-29 ta’ Settembru 2003 dwar l-organizzazzjoni komuni tas-suq fiċ-ċereali (1), u b’mod partikolari l-Artikolu 12(1) tiegħu,
Billi:
(1)
Il-ftehim bejn il-Komunità Ewropea u l-Gvern tal-Kanada dwar il-konklużjoni tan-negozjati ta’ l-Artikolu XXIV:6 tal-GATT (2), approvat bid-Deċiżjoni tal-Kunsill 2007/444/KE (3), jipprevedi żieda ta’ 853 tunnellata fil-kwota tariffarja għall-qamħ komuni għall-Kanada. Għalhekk, is-subkwota II għall-qamħ komuni impurtat mill-Kanada, kif prevista fir-Regolament tal-Kummissjoni (KE) Nru 2375/2002 tas-27 ta’ Diċembru 2002 li jiftaħ u jipprovdi għall-amministrazzjoni ta’ kwoti tariffarji Komunitarji għal qamħ komuni ta’ kwalità differenti minn dik superjuri oriġinanti minn pajjiżi terzi (4), u li tidderoga mir-Regolament tal-Kunsill (KEE) Nru 1766/92 għandha tiżdied b’853 tunnellata.
(2)
Il-ħruġ ta' liċenzji għal kwantitajiet rikjesti iktar tard mis-13:00 (ħin ta' Brussell) nhar is-16 ta’ April 2007 u li jaqgħu fi ħdan is-subkwota II kif imsemmija fir-Regolament (KE) Nru 2375/2002 ġie sospiż mir-Regolament tal-Kummissjoni (KE) Nru 421/2007 tat-18 ta’ April 2007 li jistabbilixxi l-koeffiċjent ta' allokazzjoni li għandu jiġi applikat għal-liċenzji ta' l-importazzjoni ppreżentati mid-9 ta’ April 2007 sas-16 ta’ April 2007 skond is-subkwota II fil-kuntest tal-kwota tariffarja tal-Komunità miftuħa bir-Regolament (KE) Nru 2375/2002 għall-qamħ komuni ta' kwalità differenti minn dik superjuri (5). B'żieda ta' 853 tunnellata fil-kwota tariffarja għall-qamħ komuni għall-Kanada, dik is-sospensjoni għandha titneħħa meta dan ir-Regolament jidħol fis-seħħ.
(3)
Ir-Regolament (KE) Nru 2375/2002 u r-Regolament (KE) Nru 421/2007 għandhom għalhekk jiġu emendati.
(4)
Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2375/2002 qiegħed jiġi emendat kif ġej:
(1)
Fl-Artikolu 2, il-paragrafu 1 huwa ssostitwit b'dan li ġej:
“1. Permezz tal-preżenti qiegħda tiġi stabbilita kwota tariffarja ta’ 2 989 240 tunnellata ta’ qamħ komuni li jaqa’ taħt il-kodiċi NM 1001 90 99 ta’ kwalità differenti minn dik superjuri.”
(2)
Fl-Artikolu 3(1), it-tieni inċiż jinbidel b’dan li ġej:
“-
subkwota II (numru tas-serje 09.4124): 38 853 tunnellata għall-Kanada,”.
Artikolu 2
L-Artikolu 1(2) tar-Regolament (KE) Nru 421/2007 jitħassar.
Artikolu 3
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 3 ta’ Awwissu 2007.